IRINI: Missjoni ġdida tal-UE biex tissorvelja l-embargo tal-armi tan-NU fil-Libja L-Unjoni Ewropea qed iżżid l-isforzi tagħha biex embargo fuq l-armi impost min-NU fuq il- , u b'hekk tikkontribwixxi għall-proċess tal-paċi fil-pajjiż, permezz tat-tnedija ta' operazzjoni ġdida tal-PSDK (Politika ta' Sigurtà u ta' Difiża Komuni) fil-Mediterran. Il-Kunsill illum adotta deċiżjoni li tniedi l- Operazzjoni Huma biss soluzzjonijiet politiċi u r-rispett sħiħ tal-embargo tan-NU fuq l-armi li ser iġibu soluzzjoni għall-kriżi Libjana. Iżda d-diplomazija ma tistax tirnexxi sakemm ma tkunx appoġġata mill-azzjoni. Din l-operazzjoni ser tkun essenzjali u kontribuzzjoni ċara għall-promozzjoni tal-paċi fil-viċinat immedjat tagħna permezz ta' waqfien mill-ġlied permanenti. Josep Borrell, Rappreżentant Għoli tal-Unjoni għall-Affarijiet Barranin u l-Politika ta' Sigurtà u President tal-Kunsill Bħala kompitu ewlieni, IRINI ("paċi" bil-Grieg), ser ikollha l- implimentazzjoni tal-embargo tan-NU fuq l-armi permezz tal-użu ta' assi mill- ajru . B'mod partikolari l-missjoni ser tkun tista' twettaq spezzjonijiet fuq bastimenti fl-ibħra miftuħa 'l barra mill-kosta Libjana li jkunu suspettati li qed iġorru armi jew materjal relatat lejn u mil-Libja skont ir-Riżoluzzjoni 2292 (2016) tal-Kunsill tas-Sigurtà tan-Nazzjonijiet Uniti. Bħala kompiti sekondarji, EUNAVFOR MED IRINI ser tkun qed ukoll: tissorvelja u tiġbor informazzjoni dwar esportazzjonijiet illeċiti mil-Libja ta' żejt , żejt mhux maħdum u prodotti raffinati miż-żejt tikkontribwixxi għall-bini ta' kapaċità u taħriġ tal-Gwardja tal-Kosta u l-Marina Militari Libjani f'kompiti ta' infurzar tal-liġi fuq il-baħar tikkontribwixxi fl-ostakolar tal-mudell kummerċjali tan- netwerks ta' faċilitazzjoni ta' dħul klandestin u traffikar ta' bnedmin permezz tal-ġbir ta' informazzjoni u ta' pattulji bl-ajruplani IRINI ser titmexxa mill- bħala Kmandant tal-Operazzjoni , u l- kwartieri ġenerali tagħha ser ikunu f' Il-mandat tal-operazzjoni IRINI inizjalment ser idum sal- 31 ta' Marzu 2021 , u ser ikun taħt skrutinju strett tal-istati membri tal-UE, li ser jeżerċitaw kontroll politiku u direzzjoni strateġika permezz tal-Kumitat Politiku u ta' Sigurtà (KPS), taħt ir-responsabbiltà tal-Kunsill u tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà. Fl-istess ħin tat-tnedija tal-Operazzjoni IRINI, l-operazzjoni attwali ta' EUNAVFOR MED fil-Mediterran, twaqqaf l-attivitajiet tagħha Kuntest Il-parteċipanti fil-Konferenza ta' Berlin dwar il-Libja tad-19 ta' Jannar 2020 impenjaw ruħhom b'mod partikolari li jirrispettaw u li jimplimentaw b'mod sħiħ l-embargo fuq l-armi stabbilit mir-Riżoluzzjonijiet tal-Kunsill tas-Sigurtà (UNSCR) 1970 (2011), 2292 (2016) u 2473 (2019). F'dan il-kuntest, fis-17 ta' Frar 2020, il-Kunsill laħaq qbil politiku biex iniedi operazzjoni ġdida fil-Mediterran, bl-għan li timplimenta l-embargo fuq l-armi impost min-NU fuq il-Libja bl-użu ta' assi mill-ajru, satellitari u marittimi. EUNAVFOR MED Operazzjoni Sophia tnediet fit-22 ta' Ġunju 2015 bħala parti mill-approċċ komprensiv tal-UE għall-migrazzjoni, u ser tieqaf b'mod permanenti fil-31 ta' Marzu. Deċiżjoni tal-Kunsill dwar operazzjoni militari tal-Unjoni Ewropea fil-Mediterran (EUNAVFOR MED IRINI) Dikjarazzjoni mill-President tal-Kunsill Ewropew Charles Michel fil-Konferenza ta' Berlin (stqarrija għall-istampa, 19 ta' Jannar 2020) Eżitu tal-laqgħa tal-Kunsill Affarijiet Barranin tas-17 ta' Frar 2020 Relazzjonijiet UE-Libja (sit web tas-SEAE) Missjonijiet u operazzjonijiet militari u ċivili (sit web tas-SEAE) EUNAVFOR MED - Operazzjoni Sophia (sit web tas-SEAE)